# **DECIZIA ETAPEI DE ÎNCADRARE**

## Nr. din

Ca urmare a solicitării de emitere a acordului de mediu adresate de **SC UNION CONSTRUCTIONSRL**, cu sediul în Vicovu de Sus, Judetul Suceava, cu punctul de lucru **SC UNION CONSTRUCTIONSRL** - **construire centru de dezmembrari auto si comercializare piese de schimb**, cu adresa Horodnic de Jos, fn, Judetul Suceava, înregistrată la APM Suceava cu nr. 2810/01.04.2015, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr.49/2011

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 21.04.2015, că proiectul “ construire centru de dezmembrari auto si comercializare piese de schimb” propus a fi amplasat în Horodnic de Jos, fn, judetul Suceava, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 11, lit.e;

b) proiectul nu face obiectul prevederilor O.M. nr.19/2010 privind evaluarea adecvata a efectelor potentiale a investitiei asupra ariilor naturale protejate de interes comunitar;

**Localizarea proiectului**

Parcela in studiu se afla amplasata in intravilanul com. Horodnic de Jos si are o suprafata de 3884 mp. Accesul pe parcela se realizeaza pietonal si auto din drumul judetean DN 2H prin intermediul unei platforme betonate. Folosinţa actuala a terenului este de arabil. Beneficiarul doreste amplasarea pe parcela studiata a unei cladiri cu functiunea de hala dezmembrari auto cu regim de inaltime P Sc = 350 mp si o cladire cu functiunea de spatiu administrativ cu regim de inaltime P+1 Sc = 100 mp

**Condiţiile de realizare a proiectului**:

Suprafata pentru colectarea VSU este impartita in urmatoarele categorii:

-Suprafata pentru stocarea temporara in vederea predarii catre unitatile de tratare

-Suprafata pentru stocare este betonata si prevazuta cu rigole spre separatorul de produse petroliere.

-Zona de lucru pentru tratarea si dezmembrarea VSU este amenajata in spatiu impermeabilizat, prevazut cu retea de preluare a eventualelor scurgei de fluide din instalatia VSU. Dezmembrarea efectiva a VSU se va face in interiorul halei proiectate.

-VSU dezmembrate si pretratate sunt depozitate pe suprafete impermeabile astfel incat sa fie evitata contaminarea solului sau a panzei freatice.

-Toate componentele rezultate din dezmembrare (baterii-acumulatori, motor, rezervor, componente de caroserie, etc.) vor fi stocate in spatii special amenajate pentru fiecare categorie de componenta in parte.

Alimentarea cu apa se va face din sursa prorpie de la un put forat cu hidrofor. Apele uzate se vor deversa intr-un bazin vidanjabil. Platformele betonate vor avea pante de scurgere spre rigole ce se vor deversa intr-un bazin de produse petroliere care la randul lui se va deversa intr-un bazin vidanjabil.

**Dispozitii finale**

-Titularul proiectului are obligatia de a notifica APM Suceava daca intervin elemente noi necunoscute si asupra oricarei modificari ale conditiilor care au stat la baza emiterii prezentei decizii, inainte de realizarea modificarii.

-Prezenta decizie este valabila pe toata perioada punerii in aplicare a proiectului, pana la finalizarea acestuia.

-Prezenta decizie se poate revizui in cazul in care se constata aparitia unor elemente noi, necunoscute la data emiterii.

-La finalizarea lucrărilor se va întocmi documentaţia tehnică pentru obţinerea autorizaţiei de mediu

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV,  
Ing. Vasile Osean